যখন বোঝা গেল যে কলম্বাস আসলে ইন্ডিয়া নয়, সভ্য মানুষের অজানা নতুন এক বিশাল ভূখন্ডের সন্ধান লাভ করেছেন, ততদিনে সে অঞ্চল পশ্চিম ইউরোপীয়দের কাছে ইন্ডিয়া হিসেবে পরিচিতি পেয়ে গেছে। আসল ইন্ডিয়া আবিষ্কারের পর দুই অঞ্চলই ইন্ডিয়া হিসেবে অভিহিত হতে থাকে, আসলটি পূর্বদিকে বিধায় ইস্ট ইন্ডিয়া, আর ভ্রমাত্মকটি পশ্চিম দিকে বিধায় ওয়েস্ট ইন্ডিয়া। পরে পর্তুগাল, ব্রিটেন, আর ফ্রান্স আমেরিকা মহাদেশ দুটির বিভিন্ন অংশে অধিকার প্রতিষ্ঠিত করে, নামও তাদের মত করে দেয়। কিন্তু ক্রিকেট দলের কল্যাণে কলম্বাসের প্রথম পদচারণার দ্বীপগুলো এখনও ইন্ডিয়া নামটি ধরে রেখেছে।